पाएं अपने शहर की ताज़ा ख़बरें और फ्री ई-पेपरडाउनलोड करें
इरादा कत्ल के इश्तिहारी मुजरिम ग्रेजुएट ट्रांसपोर्टर को पुलिस ने 120 ग्राम हेरोइन समेत गिरफ्तार कर लिया। उसे तब पकड़ा गया, जब वह स्कूटी पर हेरोइन लेकर जा रहा था। उसके खिलाफ इरादा कत्ल के अलावा मारपीट व शराब तस्करी के भी केस दर्ज चल रहे हैं। पुलिस अब उससे पूछताछ कर हेरोइन तस्करी के नेटवर्क को खंगालने में जुट गई है।
जालंधर रूरल पुलिस के SP(इन्वेस्टिगेशन) मनप्रीत सिंह ढिल्लों ने बताया कि ASI गुरमीत राम ने करतारपुर के सिनेमा मोड़ पर नाकाबंदी कर रखी थी। इसी दौरान वहां स्कूटी नंबर PB08EL-9790 को रोका गया। पुलिस ने उसमें सवार विश्वकर्मा कॉलोनी अमन नगर के नवजोत सिंह उर्फ मनी को रोका। उसकी तलाशी ली गई तो पुलिस को यह हेरोइन बरामद हुई।
पूछताछ में नवजोत मनी ने बताया कि वह ट्रांसपोर्टर है और मकसूदां में किराए के मकान पर रहता है। वह कमिश्नरेट पुलिस के थाना डिवीजन 8 में दर्ज इरादा कत्ल के केस में इश्तिहारी मुजरिम घोषित है। उसके खिलाफ इसी पुलिस थाने में अलग-अलग मामलों के 6 केस दर्ज हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn